OBVESTILO:  **POLETNI**  **TABORI** (ZPM – MARIBOR)

V času poletnih počitnic pripravljamo tabore za nadarjene učence in dijake, ki jih bomo izvajali v Poreču, na Pohorju in v Marburgu.

**Tabori so odlična priložnost, da mladi preživijo počitnice na drugačen način**. Poleg vsebine tabora, bo poskrbljeno tudi za obilo počitniške zabave (kopanje, ogledi, sprehodi, zabavna druženja in še veliko več). **Taborov se lahko udeležijo tudi učenci, ki niso prepoznani kot nadarjeni učeni, a ne morejo uveljavljati subvencije.**

**TABORI, KI JIH PRIPRAVLJAMO:**

|  |  |  |  |  |  |
| --- | --- | --- | --- | --- | --- |
| **TABOR** | **OŠ/SŠ\*** | **Starost** | **TERMIN** | **LOKACIJA** | **CENA** |
| KREATIVNA ANGLEŠČINA | OŠ | 5. – 9. razred | 29. 6. – 4. 7. 2018 | POREČ | 190,00 € |
| NEMŠČINA\* | OŠ in SŠ\*\* | od 12. - 16. let | 3. 8. – 12. 8. 2018 | MARBURG | 526,00 € |
| V sodelovanju s KUD CODA pripravljamo glasbeni tabor | | | | | |
| SKUPAJ NA 440 Hz – glasbeni tabor | OŠ in SŠ\*\* | od 12. - 16. let | 25. 6. – 29. 6. 2018 | POHORJE | 184,00 € |

Prijavnice in ostale informacije najdete na naši [spletni strani](http://mailtrack.me/tracking/raWzMz50paMkCGDmAmNlAQpkBGRzMKWjqzA2pzSaqaR9BGp5AGD2AQRzrKMurUMkCGR2ZGZlBGRlAQtmCj). Prijave zbiramo do zapolnitve prostih mest.

**KRATKI OPISI TABOROV** (več pa na povezavi za posamezen tabor)

[**Tabor ANGLEŠČINE**](http://mailtrack.me/tracking/raWzMz50paMkCGDmAmNlAQpkBGRzMKWjqzA2pzSaqaR9BGp5AGD2AQRzrKMurUMkCGR2ZGZlBGRlAQt3Bj) **– za tiste, ki** jih **zanima angleški jezik** in si želijo nekoliko drugače preživeti nekaj počitniških dni ob morju**. Na taboru bosta** v **ospredju ustvarjalnost in kreativno pisanje** v izbranem tujem jeziku. Ob tem pa še spoznavanje mesta ter aktivno preživljanje počitnic. Tabor je namenjen tistim, ki si želijo veliko zabave, druženja, ustvarjanja in nepozabnih doživetij. Možnost subvencioniranja in organiziran prevoz.

* **ti je bližje** [**NEMŠČINA**](http://mailtrack.me/tracking/raWzMz50paMkCGDmAmNlAQpkBGRzMKWjqzA2pzSaqaR9BGp5AGD2AQRzrKMurUMkCGR2ZGZlBGRlAQt5AD) **in potovanja – potem moraš z nami v MARBURG. Učenje** nemškega jezika ni nujno sedenje v učilnici in poslušanje predavanj, **lahko je pravo potovanje, raziskovanje, zabava in druženje s prijatelji.** Obiski **zanimivih krajev, adrenalinske in športne dogodivščine, družabne igre in večerne zabave** … pri tem pa učenje nemškega jezika steče kar nehote in povsod. Obiskali in raziskovali bomo tudi PARIZ. Možnost subvencioniranja in organiziran prevoz.
* **si GLASBENI TIP – potem je zate** [**tabor SKUPAJ NA 440 Hz**](http://mailtrack.me/tracking/raWzMz50paMkCGDmAmNlAQpkBGRzMKWjqzA2pzSaqaR9BGp5AGD2AQRzrKMurUMkCGR2ZGZlBGRlAQxkCN) **– glasbeni tabor, ki ga pripravlja KUD Coda v sodelovanju z ZPM Maribor.** Vabljeni vsi mladi, stari med **12 in 16 let, ki imate osnovno glasbeno predznanje in ste vsaj dve leti glasbeno aktivni, saj je cilj izvedbe programa skupaj ustvariti avtorsko pesem**. Zato bo mladim glasbenim ustvarjalcem ponujen pester program. Spoznali boste različne glasbene zvrsti, naučili se boste, kako prek improviziranja, skladanja aranžiranja in priprave besedila nastane avtorska pesem.

**Vljudno vas prosimo za širjenje informacije o taborih.** Za vse informacije smo vam na voljo na **ZPM Maribor** na tel. **št. 02 229-69-15** (Urša Žiger) ali po e-mailu: [ursa@zpm-mb.si](mailto:ursa@zpm-mb.si). Prijavnice in ostale informacije najdete na naši [spletni strani](http://mailtrack.me/tracking/raWzMz50paMkCGDmAmNlAQpkBGRzMKWjqzA2pzSaqaR9BGp5AGD2AQRzrKMurUMkCGR2ZGZlBGRlAQtmCj). Prijave zbiramo do zapolnitve prostih mest.

 V kolikor potrebujete prijavnice ali obvestila o taborih, nam to prosim sporočite in poslali vam jih bomo.

**Vsem se za pomoč iskreno zahvaljujemo in vam želimo čim manj stresen zaključek šolskega leta ter kasneje prijetne počitniške dni.**

S prijaznimi pozdravi, Urša Žige